Wu Han fikk i 1959 oppdrag av Maos regjering om å skrive en artikkel om Hai Rui, en embedsmann under Ming-dynastiet som kritiserte Jiajing-keiseren ansikt til ansikt og ble avskjediget av den grunn. Artikkelen om Hai Rui stod i avisen den 6. mai 1959, Wu Han signerte med forfatterpseudonymet Liu Mianzhi. Den ble tolket av mange intellektuelle som en parallell til forsvarsminister Peng Dehuais situasjon. Han falt i unåde i 1959 da han kritiserte Maos kampanje «det store spranget fremad».